Verkhúsið Virkni er eitt virknishús, har vit, í einum vælskipaðum námsfrøðiligum umhvørvi, virka fyri, at borgarin fær ein mennandi og fjølbroyttan gerandisdag við innihaldsríkum tilboðum. Verkhúsið Virkni er fyri vaksin fólk, sum hava kropsligt og sálarligt menningartarn. Talan er um fólk, sum hava stóran tørv á stuðli og hjálp í gerandisdegnum. Um starvið Eitt fast starv 32 tímar um vikuna at byrja 01.01. 2020, ella eftir nærri avtalu. Arbeitt verður gerandisdagar í dagtímunum. Førleikar Søkt verður fólki við námsfrøðiligari útbúgving, ergoterapeuti, heilsurøktara ella fólki við námsfrøðiligum royndum. Um ongin við viðkomandi útbúgving ella royndum søkir, kann starvið verða sett við hjálparfólki. Arbeiðsuppgávur Arbeiðsuppgávurnar eru nógvar og fjølbroyttar, og er millum annað at virka fyri, at borgarin fær ein mennandi og fjølbroyttan gerandisdag við innihaldsríkum tilboðum. Uppgávan er eisini at skjalfesta eygleiðingar, gera málsetningar og at eftirmeta hesar í tøttum samstarvi við samstarvsfelagar. Javnvirðið er ein sjálvsagdur partur av gerandisdegnum. Arbeitt verður miðvíst eftir ávisum námsfrøðiligum leisti, har m. a. board maker, sansastimbran, gentle teaching og námsfrøðilig massaga er týðandi partur av arbeiðinum. Arbeitt verður eisini við framleiðslu, ið stuðlar undir námsfrøðiligu tiltøkini. Væntanir til umsøkjara Vit hava tørv á eldhugaðum starvsfólki, sum kann arbeiða sjálvstøðugt, sum er tolin, dugir at læra frá sær og finna uppgávur, ið menna borgaran. Somuleiðis vænta vit at umsøkjarin er fakliga, sálarliga, likamliga og handaliga væl fyri og hevur KT-førleika á brúkarastøði. Tørvur er á starvsfólki, sum strembar eftir fakligari vitan og menning, og sum hevur áhuga í at arbeiða í námsfrøðiligum umhvørvi, har støði verður tikið í førleikum og menning hjá hvørjum borgara sær. Um Verkhúsið Virkni og Eind 9 í Trivnaðardeplinum Verkhúsið Virkni er skipað í Trivnaðardeplinum Eind 9, sum veitir virknistænastur til borgarar við menningartarni, autismu og fjølbreki. Tænastan er fyri borgarar, ið ikki kunnu røkja arbeiði á arbeiðsmarknaðinum undir vanligum treytum. Á Virkni starvast 14 fólk við ymiskari fakligari bakgrund, og har koma 32 borgarar. Setanar- og lønarviðurskifti Setanarøkið er Almannaverkið og er í løtuni í Trivnaðardeplinum, Eind 9. Starvsfólk mugu tola broytingar í starvinum, og at hetta kann vera umskipað til eisini at fevna um aðrar uppgávur. Løn sambært sáttmála millum Fíggjamálaráðið og ávíkavist Føroya Pedagogfelag, Ergoterapeutfelagið og Heilsurøktarafelagið. Umsókn Tú søkir starvið við at trýsta á tann grøna knøttin "Søk starvið". Freist Umsóknir skulu vera Almannaverkinum í hendi í seinasta lagi 22.11. 2019 kl. 23.00. Nærri upplýsingar um starvi fæst við at venda sær til Súsonnu Hovgaard Clementsen, leiðara á Virkni tlf. 29 74 35, ella Elisabeth Henriksen, eindarleiðara tlf. 29 74 32. Í Almannaverkinum starvast umleið 1000 starvsfólk úr 15 ymiskum starvsbólkum. Fyri at møta borgarum har teir eru og at veita eitt sakligt og fakligt tilboð, er neyðugt við umfatandi førleikum. Breiða fakliga umhvørvið og fjølbroyttu avbjóðingarnar í Almannaverkinum tryggja, at starvsfólk áhaldandi kunnu fylgja sínum dreymum. Tey kunnu finna nýggjar avbjóðingar og mennast víðari í ymsu virkisøkjunum. At arbeiða í Almannaverkinum snýr seg um menniskju–borgarar, avvarðandi og starvsfólk. Við ynskinum um at gera mun, kann yrkisleiðin setast saman uppá nærum óteljandi mátar.